**Nadlimitná zákazka zadávaná postupom verejnej súťaže podľa § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytovanie služieb**

##### SÚŤAŽNÉ PODKLADY

Predmet zákazky:

**Mobilné dátové a telefónne služby.**

Banská Bystrica, december 2018

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. VYHOTOVENIE PONUKY

11. JAZYK PONUKY

12. MENA A CENY UVÁDZANÉ V PONUKE

13. ZÁBEZPEKA, podmienky jej zloženia, podmienky jej uvoľnenia alebo vrátenia

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – zoznam organizácií, pre ktoré verejný obstarávateľ obstaráva predmet zákazky.

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Kontaktná osoba: Martin Daniš

Komunikačné rozhranie: <https://josephine.proebiz.com>

Adresa profilu: <https://www.uvo.gov.sk/vyhladavanie-profilov/zakazky/3406>

1.2. Verejný obstarávateľ vystupuje v rámci tohto verejného obstarávania ako centrálna obstarávacia organizácia v zmysle § 15 ZVO. Subjekty, ktoré budú zadávať zákazky na základe rámcovej dohody uzavretej centrálnou obstarávacou organizáciou, sú uvedené v prílohe č. 1 týchto súťažných podkladov (ďalej aj „SP“).

**2. PREDMET ZÁKAZKY**

.

Verejný obstarávateľ vyberá spoľahlivého a seriózneho zmluvného partnera, ktorý bude pre verejného obstarávateľa a ďalších verejných obstarávateľov, pre ktorých sa toto verejné obstarávanie realizuje, zabezpečovať kvalitné mobilné dátové a telefónne služby v rámci verejnej telefónnej siete. Podrobný opis predmetu zákazky je uvedený v časti B. Opis predmetu zákazky týchto súťažných podkladov (ďalej aj „SP“).

2.2. Spoločný slovník obstarávania (CPV).

Hlavný predmet: hlavný slovník: 64210000-1 Telefónne služby a prenos údajov

2.3. Predmet zákazky nie je rozdelený na časti.

2.4. Predpokladaná hodnota zákazky bola stanovená na sumu **540 000,- EUR bez DPH.**

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Predmet zákazky bude poskytovaný v jednotlivých sídlach verejných obstarávateľov, pre ktoré sa toto verejné obstarávanie realizuje.

4.2. Predmet zákazky bude poskytovaný nepretržite počas platnosti čiastkových zmlúv a spôsobom uvedeným v rámcovej dohode a čiastkových zmluvách, bližšie v časti C. Obchodné podmienky týchto SP.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných prostriedkov verejných obstarávateľov.

**6. DRUH ZÁKAZKY**

6.1. Podrobné vymedzenie záväzných zmluvných podmienok na poskytovanie predmetu zákazky, ktoré musia byť obsiahnuté v uzatvorenej rámcovej dohode a čiastkových zmluvách, obsahuje časť B. Opis predmetu zákazky, C. Obchodné podmienky a D. Spôsob určenia ceny. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky.

**7. LEHOTA VIAZANOSTI PONUKY**

7.1. Lehota viazanosti ponuky je uvedená v oznámení o vyhlásení verejného obstarávania, ktorým bolo toto verejné obstarávanie vyhlásené.

7.2. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

7.3. Predĺženie lehoty viazanosti ponúk oznámi verejný obstarávateľ všetkým záujemcom a uchádzačom formou opravy údajov uvedených v oznámení o vyhlásení verejného obstarávania (korigenda) prostredníctvom Úradného vestníka EÚ a Vestníka verejného obstarávania Úradu pre verejné obstarávanie a súčasne formou oznámenia v profile verejného obstarávateľa a prostredníctvom komunikačného rozhrania systému JOSEPHINE.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.2. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.4. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

8.5. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.6. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.

8.7. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

**10. VYHOTOVENIE PONUKY**

10.1. **Ponuka**, pre účely zadávania tejto zákazky**, je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom **bez určovania svojich osobitných podmienok.**

10.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

10.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača.

10.4. Verejný obstarávateľ **postupuje pri tejto verejnej súťaži podľa § 66 ods. 7 ZVO**, z uvedeného dôvodu sa ponuky **nepredkladajú podľa § 49 ods. 5 ZVO**, t. j. **ponuky sa nepredkladajú** tak, aby obsahovali osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom "Kritériá" a osobitne oddelenú a uzavretú ostatnú časť ponuky, označenú slovom "Ostatné".

10.5. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

10.6. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

10.7. Uchádzač môže v zmysle § 39 ZVO nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

10.8. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

10.9. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

10.10. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**11. JAZYK PONUKY**

11.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**12. MENA A CENY UVÁDZANÉ V PONUKE**

12.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

12.2. Uchádzač navrhovanú zmluvnú cenu uvedie v štruktúre podľa časti G. Návrh uchádzača na plnenie kritéria týchto SP.

12.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

12.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**13. ZÁBEZPEKA, podmienky jej zloženia, podmienky jej uvoľnenia alebo vrátenia**

13.1. Zábezpeka ponuky sa nevyžaduje.

**14. OBSAH PONUKY**

14.1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v ods. 10. tejto časti SP.

14.2. V predloženej ponuke prostredníctvom systému JOSEPHINE musia byť pripojené nasledovné doklady a dokumenty (v prípade .pdf súborov scany dokladov a dokumentov) tvoriace obsah ponuky, ktoré musia byť k termínu predloženia ponuky platné a aktuálne:

14.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti F. Podmienky účasti uchádzačov týchto SP.

14.2.2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, čiže opis ponúkaných služieb (viď časť B. Opis predmetu zákazky SP, odsek 3).

14.2.3. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**

14.2.4. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.5. NÁVRH UCHÁDZAČA NA PLNENIE KRITÉRIA, vypracovaný podľa časti E. Kritéria na hodnotenie ponúk a pravidlá ich uplatnenia, časti D. Spôsob určenia ceny a podľa časti G. Návrh uchádzača na plnenie kritérií. Formulár „Návrh na plnenie kritérií“ musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.6. Ďalšie dokumenty, ak to vyžadujú tieto SP.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená **v oznámení o vyhlásení verejného obstarávania**, prostredníctvom ktorého bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

16.3. Na ponuky predložené iným spôsobom (v listinnej podobe) sa nebude prihliadať.

16.4. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID).

16.5. Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

* v systéme JOSEPHINE registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon je 3 pracovné dni a je potrebné s touto dobou počítať pri vkladaní ponuky.

16.6. Autentifikovaný uchádzač si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke.

**17. OTVÁRANIE PONÚK**

17.1. Otváranie ponúk sa uskutoční elektronicky.

17.2. Miesto a čas otvárania ponúk sú uvedené v oznámení o vyhlásení verejného obstarávania.

17.3. Otváranie ponúk je vzhľadom na použitie § 54 ZVO (použitie elektronickej aukcie) neverejné. Údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.

**18. VYHODNOTENIE SPLNENIA PODMIENOK ÚČASTI**

### 18.1. Verejný obstarávateľ v zmysle § 66 ods. 7 rozhodol, že vyhodnotenie splnenia podmienok účasti podľa § 40 ZVO sa uskutoční po vyhodnotení ponúk podľa § 53 ZVO.

### 18.2. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. (4) ZVO.

18.3. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.

**19. VYHODNOCOVANIE PONÚK**

19.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa na predmet zákazky a bude postupovať pri vyhodnocovaní ponúk v súlade s ust. § 53 ZVO.

19.2. Návrhy na plnenie kritérií sa budú vyhodnocovať podľa určených kritérií na hodnotenie ponúk.

19.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb ,a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

**20. PRAVIDLÁ ELEKTRONICKEJ AUKCIE**

20.1. Základné pojmy.

* Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.
* Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.
* Vyhlasovateľom eAukcie je verejný obstarávateľ podľa bodu 1.1. týchto Súťažných podkladov.
* Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.
* Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
* Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
* Prípravné kolo je časť postupu, v ktorom sa po sprístupnení eAukčnej siene uchádzači oboznámia s Aukčným prostredím pred zahájením Aukčného kola (elektronickej aukcie).
* Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

20.2. Názov eAukcie.

Mobilné dátové a telefónne služby.

20.3. Ponuky uchádzačov budú posudzované na základe hodnotenia podľa najnižšej celkovej ceny za predmet zákazky v EUR s DPH (kritérium na vyhodnotenie ponúk).

20.4. Prvky, ktorých hodnoty sú predmetom eAukcie, sú jednotkové ceny za predmet zákazky.

20.5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

20.6. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

20.7. V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

20.8. Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich jednotkové ceny,
* ich celková cena za predmet zákazky,
* najnižšia celková cena za predmet zákazky,
* ich priebežné umiestnenie (poradie).

20.9. Predmetom úpravy v aukčnom kole budú jednotkové ceny za predmet zákazky. Uchádzači budú upravovať ceny smerom nadol.

20.10. Verejný obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

20.11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

20.12. Minimálny krok zníženia ceny uchádzača je 1% z aktuálnej ceny položky daného uchádzača.

20.13. Maximálny krok zníženia ceny nie je určený. Uchádzač však bude upozornený pri zmene ceny položky o viac ako 50 %. Upozornenie pri maximálnom znížení ceny sa viaže k aktuálnej cene položky daného uchádzača.

20.14. Aukčné kolo bude ukončené uplynutím časového limitu 20 min. za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v posledných dvoch minútach trvania aukčného kola (aj už predĺženého aukčného kola), a to vždy o ďalšie dve minúty (t.j. v čase, kedy došlo k predĺženiu, sa k času ostávajúcemu do konca kola pridajú celé 2 min.). Počet predĺžení nie je limitovaný.

20.15. Výsledkom eAukcie bude zostavenie objektívneho poradia ponúk podľa najnižšej celkovej ceny za predmet zákazky v EUR s DPH automatizovaným vyhodnotením.

20.16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať

jeden z podporovaných internetových prehliadačov:

* Microsoft Internet Explorer verzia 9.0 a vyššia,
* Mozilla Firefox verzia 13.0 a vyššia alebo
* Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

20.17. Podrobnejšie informácie o procese eAukcie budú uvedené vo výzve.

20.18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky.

20.19. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. (1) ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY**

22.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

22.2. Verejný obstarávateľ v zmysle § 34 ods. 4 ZVO požaduje, aby uchádzač a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne. Preto takáto iná osoba je účastníkom zmluvy uzavretej na základe tohto obstarávania s úspešným uchádzačom a iná osoba je povinná podpísať zmluvu v rovnakej lehote ako úspešný uchádzač, teda v lehote podľa ust. § 56 ods. 8 ZVO. Ustanovuje sa, že zmluva s dodávateľom je riadne uzavretá iba vtedy, ak ju uzavrú všetky zmluvné strany, vrátane osôb spoločne s úspešným uchádzačom zodpovedných za plnenie zmluvy.

22.3. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.4. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ust. § 47a Občianskeho zákonníka na webovom sídle verejného obstarávateľa.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

Predmet zákazky: Mobilné dátové a telefónne služby.

Hlavný slovník, hl. predmet: 64210000-1 Telefónne služby a prenos údajov

Typ zmluvy: rámcová dohoda s jedným účastníkom

Doba plnenia: 48 mesiacov od nadobudnutia účinnosti rámcovej dohody

Predpokladaná hodnota: 540 000,- € bez DPH

**1. Všeobecné požiadavky na predmet zákazky.**

1. Úspešný uchádzač zabezpečení mobilné dátové a telefónne služby (hlasové služby, SMS, MMS, dátové služby, internet, telemetrické služby a ďalšie služby definované v súťažných podkladoch) v rámci verejnej telefónnej siete.
2. Verejný obstarávateľ vystupuje v rámci tohto verejného obstarávania ako centrálna obstarávacia organizácia v zmysle § 15 ZVO, pričom nakupuje (okrem seba) pre nasledovný okruh subjektov:
* Banskobystrická regionálna správa ciest, a.s., IČO: 36 836 567
* právnické osoby, ktoré sú založené alebo zriadené verejným obstarávateľom na osobitný účel plnenia potrieb všeobecného záujmu, ktoré nemajú priemyselný charakter alebo obchodný charakter a sú úplne alebo z väčšej časti financované verejným obstarávateľom, sú kontrolované verejným obstarávateľom alebo verejným obstarávateľ vymenúva alebo volí viac ako polovicu členov ich riadiacich alebo kontrolných orgánov

Celkový predpokladaný počet účastníckych SIM kariet je 1400 v nasledovnom členení podľa typov jednotlivých služieb:

1. Služba „Volania“ – predpokladaný počet 500 SIM kariet

2. Služba „Volania a dáta“ – predpokladaný počet 600 SIM kariet

3. Služba „Telemetria“ – predpokladaný počet 220 SIM kariet

4. Služba „Mobilný internet“ – predpokladaný počet 50 SIM kariet

5. Služba „Technologické SMS“ – predpokladaný počet 30 SIM kariet

Tu uvedené počty sú predpokladom, rámcová dohoda bude plnená podľa aktuálnych potrieb verejných obstarávateľov.

1. Verejný obstarávateľ požaduje nasledovné minimálne pokrytia službami v rámci územia Slovenskej republiky:
* pokrytie sieťou mobilných hlasových (telefónnych) služieb minimálne **90 %**,
* úroveň pokrytia sieťou mobilných dátových služieb a internetu technológiou 4G a vyššou minimálne **90%** (pokrytie vypočítané metodikou podľa intenzity signálu medzi základňovou stanicou a telefónom, ktorá musí byť minimálne 118 dBm)
1. Verejný obstarávateľ požaduje od úspešného uchádzača portálové riešenie evidencie ním využívaných služieb, pričom k portálu úspešného uchádzača (poskytovateľa služieb) budú mať prístup vybrané kontaktné osoby verejného obstarávateľa. Portál musí obsahovať aktuálnu evidenciu služieb využívaných verejným obstarávateľom podľa užívateľov.
2. Verejný obstarávateľ požaduje od úspešného uchádzača (poskytovateľa služieb) poskytovanie bezplatnej služby podrobného elektronického výpisu hovorov a služieb v podobe mesačného zasielania elektronických faktúr za všetky SIM karty verejného obstarávateľa, a to na e-mailové adresy verejného obstarávateľa uvedené v zmluve, s nasledovným minimálnym rozsahom údajov:
* identifikácia telefónneho čísla
* identifikácia objednávateľa (verejného obstarávateľa) v rozsahu obchodné meno, sídlo, IČO
* identifikácia užívateľa v rozsahu krstné meno a priezvisko
* identifikácia využívanej služby
* obdobie využívania služby (napr. 01.01.2019 – 31.01.2019)
* fakturovaná cena za využívanú službu
* poplatky nad rámec využívanej služby (napr. poplatky za lístky MHD, parkovanie, a pod.)
1. Verejný obstarávateľ požaduje od poskytovateľa služieb službu informovania zo strany poskytovateľa služieb v prípade plánovaných výluk, výpadkov telekomunikačných mobilných služieb (napr. výpadkov služieb volaní, dátových služieb), chybovosti „billingu“ – ekonomického systému pre spracovanie fakturačných dokladov pre verejného obstarávateľa a nedostupnosti poskytovaných mobilných služieb, a to napríklad vo forme zasielania informačných SMS správ na všetky SIM karty verejného obstarávateľa.
2. Ďalšie (všeobecné) požiadavky na jednotlivé služby identifikované v bode 2.

Poskytovateľ služieb (úspešný uchádzač) poskytne verejnému obstarávateľovi v rámci jednotlivých služieb uvedených v bode 2. bezodplatne (v rámci ceny) aj nasledovný minimálny rozsah služieb:

* aktivácia a deaktivácia SIM karty so zvolenou službou, resp. službami
* opis faktúry staršej ako 3 mesiace
* osobitná fakturácia pre jednotlivých verejných obstarávateľov, ktorí budú uzatvárať čiastkové zmluvy na základe rámcovej dohody uzavretej týmto postupom verejného obstarávania
* kontrola spotreby
* služba CLIP
* služba CLIR
* zmena služobného mobilného čísla
* utajenie telefónneho čísla
* neposkytovanie telefónnych čísel verejného obstarávateľa tretím stranám
* zmena programu služieb podľa potrieb verejného obstarávateľa
* poskytnutie PIN/PUK kódov
* poskytnutie PIN2/PUK2 kódov
* výmena SIM karty (v prípadoch straty, krádeže, poškodenia a pod.)
* odkazová služba
* migrácia na predplatené karty
* vyhotovenie kópie kontaktu
* zabezpečovanie dodávania SIM kariet na požadované pracoviská verejného obstarávateľa
* pridelenie špeciálnych zamestnancov úspešného uchádzača (obchodný reprezentant, operátor) na on-line zabezpečenie mobilných služieb (zákaznícke centrum pre významných zákazníkov, technické linky a iné)
* dostupnosť liniek podpory operátora 24/7
* poskytovanie mobilných telefónnych čísel z jednotnej, súhrnnej množiny alokovanej pre verejného obstarávateľa
* prekladanie podrobnej štatistiky prevádzky na SIM kartách verejného obstarávateľa v mesačnej periodicite, a to minimálne v nasledovnej štruktúre:
	+ identifikácia objednávateľa (verejného obstarávateľa) v rozsahu obchodné meno, sídlo, IČO
	+ suma mesačných nákladov v EUR bez DPH v členení podľa typu služby
	+ suma mesačných nákladov v EUR bez DPH za služby nad rámec využívaných služieb (napr. poplatky za lístky MHD, parkovanie, a pod.)
* prevod SIM kariet zo súkromného vlastníctva do majetku verejného obstarávateľa
* prevod SIM kariet z majetku verejného obstarávateľa do súkromného vlastníctva
* prednostné riešenie prevodu SIM kariet do súkromného vlastníctva na kontaktných miestach poskytovateľa služieb
* možnosť nastavenia blokovania prichádzajúcej a odchádzajúcej komunikačnej prevádzky pre jednotlivé SIM karty, alebo skupiny SIM kariet (vytvorenie uzatvorených skupín SIM kariet s možnosťou definovania oprávnení komunikácie na jednotlivé SIM karty)
* možnosť nahrávania hovorov na vybraných číslach (napr. dispečerské pracoviská) pre potreby vyšetrovania krízových udalostí prevádzky v zmysle platnej legislatívy SR.
1. Súčasťou predmetu zákazky **nie je** dodanie koncových zariadení (telefónov, tabletov a pod.).

**2. Požiadavky na jednotlivé služby.**

1. Služba „Volania“ – predpokladaný počet 500 kusov

V rámci tohto typu požaduje verejný obstarávateľ od úspešného uchádzača nasledovný minimálny rozsah služieb:

* neobmedzené volania (prichádzajúce aj odchádzajúce) v rámci pevných sietí vrátane VoIP v SR a v krajinách EÚ,
* neobmedzené volania (prichádzajúce aj odchádzajúce) v rámci mobilných sietí všetkých operátorov v SR a v krajinách EÚ,
* neobmedzené roamingové volania (prichádzajúce a odchádzajúce) v krajinách EÚ
* neobmedzené odosielanie a prijímanie SMS a MMS správ v SR, v krajinách EÚ, v roamingu v krajinách EÚ,
* sekundová tarifikácia od 1. sekundy pre všetky volania,
* možnosť zavedenia limitu roamingovej prevádzky v rámci EÚ v súlade s usmerneniami Európskej Komisie,
* možnosť nastavenia jednotlivých používateľských oprávnení
1. Služba „Volania a dáta“ – predpokladaný počet 600 kusov

V rámci tohto typu požaduje verejný obstarávateľ od úspešného uchádzača nasledovný minimálny rozsah služieb:

* neobmedzené volania (prichádzajúce aj odchádzajúce) v rámci pevných sietí vrátane VoIP v SR a v krajinách EÚ,
* neobmedzené volania (prichádzajúce aj odchádzajúce) v rámci mobilných sietí všetkých operátorov v SR a v krajinách EÚ,
* neobmedzené roamingové volania (prichádzajúce a odchádzajúce) v krajinách EÚ
* neobmedzené odosielanie a prijímanie SMS a MMS správ v SR, v krajinách EÚ, v roamingu v krajinách EÚ,
* sekundová tarifikácia od 1. sekundy pre všetky volania,
* možnosť zavedenia limitu roamingovej prevádzky v rámci EÚ v súlade s usmerneniami Európskej Komisie,
* dátové služby v SR a v roamingu v EÚ technológiou 3G, 4G a vyššie,
* pripojenie do internetu prostredníctvom mobilnej dátovej siete s požadovanou minimálnou rýchlosťou pripojenia 2 Mbit/s v závislosti od lokality s využitím technológie 3G, 4G a vyššie,
* objem prenesených dát pri plnej rýchlosti minimálne 10 GB/mesiac *(pozn. uchádzač môže ponúknuť aj vyšší limit)*, po prečerpaní objemu dát sa zníži prenosová rýchlosť; celkový objem prenesených dát inak neobmedzený
* možnosť bezplatného zdieľania dátových služieb s hlasovou SIM kartou
* možnosť prideliť privátnu statickú IP adresu na konkrétnu SIM kartu
* možnosť prideliť verejnú statickú IP adresu na konkrétnu SIM kartu
* možnosť nastavenia jednotlivých používateľských oprávnení
1. Služba „Telemetria“ – predpokladaný počet 200 kusov

Služba „Telemetria“ (machine to machine, M2M) umožní verejnému obstarávateľovi využívať SIM karty v rôznych telemetrických zariadeniach, ktoré merajú hodnoty a odovzdávajú ich na spracovanie. Primárne využitie služby je v získaní monitorovacieho a ovládacieho zariadenia a mobilnej služby pre potreby mobilnej komunikácie obstarávateľa – jedná sa o zber a prenos údajov (dát) – monitoring z technologických celkov a zariadení.

V rámci tohto typu požaduje verejný obstarávateľ od úspešného uchádzača nasledovný minimálny rozsah služieb:

* pripojenie do internetu prostredníctvom mobilnej dátovej siete
* objem prenesených dát pri plnej rýchlosti minimálne 500 MB/mesiac *(pozn. uchádzač môže ponúknuť aj vyšší limit)*, po prečerpaní objemu dát sa zníži prenosová rýchlosť; celkový objem prenesených dát inak neobmedzený
* možnosť zaradiť SIM karty do privátneho APN (v prípade vytvorenia privátneho APN)
* možnosť prideliť privátnu statickú IP adresu na konkrétnu SIM kartu
* možnosť prideliť verejnú statickú IP adresu na konkrétnu SIM kartu
* možnosť neobmedzeného posielania SMS správ
1. Služba „Mobilný internet“ – predpokladaný počet 50 kusov

V rámci tohto typu požaduje verejný obstarávateľ od úspešného uchádzača nasledovný minimálny rozsah služieb:

* možnosť výberu medzi SIM kartou a USB modemom,
* dátové služby v SR a v roamingu v EÚ technológiou 3G, 4G a vyššie,
* pripojenie do internetu prostredníctvom mobilnej dátovej siete s požadovanou minimálnou rýchlosťou pripojenia 2 Mbit/s v závislosti od lokality s využitím technológie 3G, 4G a vyššie,
* objem prenesených dát pri plnej rýchlosti minimálne 10 GB/mesiac *(pozn. uchádzač môže ponúknuť aj vyšší limit)*, po prečerpaní objemu dát sa zníži prenosová rýchlosť; celkový objem prenesených dát inak neobmedzený
* možnosť bezplatného zdieľania dátových služieb s hlasovou SIM kartou
* možnosť zaradiť SIM karty do privátneho APN (v prípade vytvorenia privátneho APN)
* možnosť prideliť privátnu statickú IP adresu na konkrétnu SIM kartu
* možnosť prideliť verejnú statickú IP adresu na konkrétnu SIM kartu
* možnosť zavedenia limitu roamingovej prevádzky v rámci EÚ v súlade s usmerneniami Európskej Komisie
* možnosť nastavenia jednotlivých používateľských oprávnení
1. Služba „Technologické SMS“ – predpokladaný počet 20 kusov

Služba Technologické SMS bude využívaná v monitorovacích a dohľadových zariadeniach, alarmoch, prípadne v iných zariadeniach obstarávateľa.

V rámci tohto typu požaduje verejný obstarávateľ od úspešného uchádzača nasledovný minimálny rozsah služieb:

* vystavenie SIM karty
* možnosť odosielať technologické SMS správy, neobmedzený objem SMS správ

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

3.1. Uchádzač predloží vo svojej ponuke opis ním ponúkaných služieb, z ktorého bude vyplývať splnenie minimálnych požiadaviek verejného obstarávateľa na predmet zákazky, ktoré uviedol v tejto časti súťažných podkladov (B. Opis predmetu zákazky). Uchádzač môže ponúknuť aj väčší rozsah služieb, ako požaduje verejný obstarávateľ, avšak tento musí byť zahrnutý v ponukovej cene uchádzača za jednotlivé služby.

Nepredloženie opisu ponúkaných služieb resp. predloženie takého opisu, z ktorého bude zrejmé, že minimálne požiadavky verejného obstarávateľa na predmet zákazky uchádzač neplní bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**C. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v tu uvedenej rámcovej dohode a čiastkovej zmluve. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v tejto časti SP.**

2. Verejný obstarávateľ považuje tu uvedené zmluvné podmienky za nemenné s výnimkou zmien vo formálnych náležitostiach rámcovej dohody alebo čiastkovej zmluvy a takých zmien, ktoré by pozíciu verejného obstarávateľa oproti úspešnému uchádzačovi zvýhodňovali (išli by v neprospech úspešného uchádzača).

**Rámcová dohoda**

o poskytovaní verejných elektronických komunikačných služieb prostredníctvom verejnej mobilnej siete (ďalej len „rámcová dohoda“) uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“)

**Zmluvné strany**

**Objednávateľ:**

Obchodné meno: Banskobystrický samosprávny kraj

Sídlo: Námestie SNP 23, 974 01 Banská Bystrica

Štatutárny orgán: Ing. Ján Lunter, predseda

Osoba zodpovedná za plnenie

rámcovej dohody:

IČO:

DIČ:

Bankové spojenie:

IBAN:

(ďalej len „objednávateľ“)

a

**Poskytovateľ:**

Obchodné meno:

Sídlo:

Štatutárny orgán:

Osoba zodpovedná za plnenie rámcovej dohody:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len „poskytovateľ“)

(objednávateľ a poskytovateľ spolu tiež ako „zmluvné strany“)

**Preambula**

1. Táto rámcová dohoda sa uzatvára ako výsledok centrálneho verejného obstarávania podľa ZVO na predmet zákazky „Mobilné dátové a telefónne služby“.

2. Práva a povinnosti zmluvných strán neupravené v tejto rámcovej dohode sa riadia všeobecne záväznými právnymi predpismi Slovenskej republiky (ďalej len „SR“), najmä, avšak nie výlučne, zákonom č. 513/1991 Zb. Obchodný zákonník v znení neskorších predpisov (ďalej len „OZ“), zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“ alebo „ZPVS“), zákon č. 351/2011 Z. z. o elektronických komunikáciách v znení neskorších predpisov (ďalej len „ZEK“).

3. Za účelom dosiahnutia hospodárnosti a efektívneho nakladania s verejnými financiami objednávateľ centrálnym verejným obstarávaním obstaral predmet zákazky pre seba ako aj pre právnické osoby v zriaďovateľskej pôsobnosti objednávateľa a ďalších verejných obstarávateľov (ďalej len „organizácie“). Zoznam organizácií tvorí prílohu č. 3 tejto rámcovej dohody.

4. Objednávateľ touto rámcovou dohodou poveruje organizácie, aby uzatvorili čiastkové zmluvy podľa prílohy č. 5 tejto rámcovej dohody s poskytovateľom.

**Článok I**

**Predmet rámcovej dohody**

* 1. Predmetom tejto rámcovej dohody je záväzok poskytovateľa poskytovať prostredníctvom čiastkových zmlúv a podľa potrieb objednávateľa a organizácii nasledovné služby:
1. Služba „Volania“ – predpokladaný počet 500 SIM kariet
2. Služba „Volania a dáta“ – predpokladaný počet 600 SIM kariet
3. Služba „Telemetria“ – predpokladaný počet 220 SIM kariet
4. Služba „Mobilný internet“ – predpokladaný počet 50 SIM kariet
5. Služba „Technologické SMS“ – predpokladaný počet 30 SIM kariet

Služby sú bližšie špecifikované v prílohe č. 1 tejto rámcovej dohody.

* 1. Rámcová dohoda sa bude plniť priebežným poskytovaním služieb počas doby platnosti tejto rámcovej dohody prostredníctvom čiastkových zmlúv, a to formou písomných objednávok objednávateľa a organizácii na dodanie tovaru a požiadaviek na služby, ktoré nesmú byť uzatvorené v rozpore s touto rámcovou dohodou, čiastkovými zmluvami, ZVO, ZEK. V prípade rozporu medzi ustanoveniami tejto rámcovej dohody, čiastkovými zmluvami a objednávkami, platia výhradne ustanovenia tejto rámcovej dohody.
	2. Predmetom tejto rámcovej dohody je súčasne záväzok poskytovateľa na žiadosť objednávateľa a organizácií uzavrieť čiastkové zmluvy podľa článku III a prílohy č. 5 tejto rámcovej dohody.

**Článok II**

**Práva a povinnosti zmluvných strán**

2.1 Poskytovateľ sa zaväzuje poskytovať služby objednávateľovi a organizáciám za podmienok definovaných v tejto rámcovej dohode, v čiastkových zmluvách na základe požiadaviek a doručených písomných objednávok objednávateľa a organizácií.

2.2 Poskytovateľ je povinný poskytovať služby objednávateľovi a organizáciám vo vlastnom mene, na vlastnú zodpovednosť, riadne a včas, na profesionálnej úrovni a s odbornou starostlivosťou.

2.3 Poskytovateľ je povinný pre prenos SIM kariet objednávateľa a organizácií do siete poskytovateľa využiť prenositeľnosť telefónnych čísel na SIM kartách objednávateľa a organizácií.

2.4 Objednávateľ a organizácie majú právo počas platnosti tejto rámcovej dohody a čiastkových zmlúv podľa potreby meniť počet telefónnych čísel na SIM kartách objednávateľa a organizácií.

2.5 Objednávateľ a organizácie sú povinné poskytovať poskytovateľovi potrebnú súčinnosť pri poskytovaní služieb, predovšetkým v poskytovaní požadovaných informácií podľa pokynov poskytovateľa (napr. riadne a včas vyplnené a zaslané formuláre). V prípade, že objednávateľ alebo organizácie budú v omeškaní s poskytnutím potrebnej súčinnosti, poskytovateľ nie je v omeškaní s poskytnutím služby a začiatok poskytovania služieb sa predlžuje o dobu, počas ktorej je objednávateľ alebo organizácie v omeškaní s poskytnutím potrebnej súčinnosti bez toho, aby sa to považovalo za porušenie povinnosti poskytovateľa podľa tejto rámcovej dohody.

2.6 Zmluvné strany sa zároveň dohodli, že vplyvom technického pokroku je poskytovateľ povinný služby uvedené v prílohe č. 1 tejto rámcovej dohody doplniť, resp. nahradiť o nové technicky vyspelejšie služby, a to za rovnakú alebo nižšiu cenu, ako je cena za službu, ktorá je novou službou doplnená, resp. nahradená podľa prílohy č. 2 tejto rámcovej dohody. Zmena príloh č. 1 a č. 2 bude predmetom písomného dodatku uzatvoreného k tejto rámcovej dohode v súlade so ZVO.

2.7 Zmluvné strany sú povinné určiť zamestnancov, ktorí budú vykonávať úkony súvisiace s touto rámcovou dohodou výhradne cez týchto zamestnancov, alebo ich zástupcov. Poverený zamestnanec pre plnenie predmetu tejto rámcovej dohody za objednávateľa je *............................... (bude doplnené pred podpisom rámcovej dohody)* a poverený zamestnanec pre plnenie predmetu tejto rámcovej dohody za poskytovateľa je *............................... (bude doplnené pred podpisom rámcovej dohody)*. Zmenu poverených zamestnancov zmluvné strany oznamujú písomne bezodkladne po jej uskutočnení, bez uzavretia dodatku k tejto rámcovej dohode. Pre vylúčenie akýchkoľvek pochybností zmluvné strany vyhlasujú, že poverení zamestnanci nie sú oprávnení konať v mene a na účet zmluvných strán vo veci zmien tejto rámcovej dohody, ukončenia tejto rámcovej dohody a ani uzatvárať dodatky k tejto rámcovej dohode, ak neboli na predmetný úkon osobitne splnomocnení.

2.8 Poskytovateľ je povinný bez zbytočného odkladu oznámiť objednávateľovi všetky okolnosti, ktoré zistil pri poskytovaní služieb podľa tejto rámcovej dohody a čiastkových zmlúv, ktoré môžu mať vplyv na zmenu pokynov objednávateľa.

2.9 Každá zmluvná strana je povinná oznámiť druhej zmluvnej strane zmenu adresy sídla, korešpondenčnej adresy na doručovanie, zmenu poverených zamestnancov na plnenie tejto rámcovej dohody a čiastkových zmlúv a iných skutočností majúcich vplyv na predmet plnenia rámcovej dohody a čiastkových zmlúv, a to do 3 dní od takejto zmeny.

2.10 V prípade, ak niektorá z cien uvedená v prílohe č. 2 tejto rámcovej dohody bude určená alebo regulovaná na to určeným príslušným orgánom Slovenskej republiky/Európskej únie a bude nižšia ako cena uvedená v prílohe č. 2 tejto rámcovej dohody, poskytovateľ sa zaväzuje poskytovať predmetné plnenie za cenu určenú príslušným orgánom Slovenskej republiky/Európskej únie.

2.11 Poskytovateľ je povinný bezplatne vykonať, na žiadosť objednávateľa a organizácií, merania úrovne pokrytia signálu z dôvodu nedostatočnej úrovne pokrytia signálu službami podľa prílohy č. 1 tejto rámcovej dohody (napr. zatienenie spôsobené konštrukciou budovy ako železobetónové stavby, masívne múry, oplechovanie budov, suterény, tunely, terénne prekážky a pod.) a poskytnúť objednávateľovi a organizáciám technický návrh riešenia pre zvýšenie kvality úrovne signálu.

2.12 Poskytovateľ zároveň oprávneným osobám podľa čl. II. bod 2.2 čiastkovej zmluvy umožní zabezpečený prístup do jeho informačného systému za účelom získania rozpisu položiek za príslušné telefónne čísla na SIM kartách objednávateľa a organizácii.

**Článok III**

**Termíny a spôsob plnenia rámcovej dohody**

3.1 Objednávateľ a organizácie v prípade záujmu o predmet rámcovej dohody uvedený v článku I, bod 1.1 tejto rámcovej dohody požiadajú poskytovateľa podľa článku I bod 1.3 tejto dohody o zabezpečenie pristúpenia k tejto rámcovej dohode prostredníctvom uzatvorenia čiastkovej zmluvy podľa prílohy č. 5 tejto dohody.

3.2 Poskytovateľ sa zaväzuje začať poskytovať služby objednávateľovi a organizáciám po nadobudnutí účinnosti čiastkových zmlúv, za podmienok definovaných v tejto rámcovej dohode a v čiastkových zmluvách.

3.3 Poskytovateľ začne poskytovať služby bez zbytočného odkladu po oznámení požiadaviek podľa bodu 3.4 tohto článku, najneskôr však do 30 kalendárnych dní po nadobudnutí účinnosti čiastkovej zmluvy, a to bez prerušenia funkčnosti existujúcich poskytovaných služieb pre jednotlivé telefónne čísla na SIM kartách objednávateľa a organizácií.

3.4 Poskytovanie služieb, podľa prílohy č. 1 rámcovej dohody, bude realizované prostredníctvom uzatvorených čiastkových zmlúv a na základe požiadaviek príslušného objednávateľa z konkrétnej čiastkovej zmluvy, oznámených elektronicky na emailovú adresu kontaktnej osoby poskytovateľa, podľa článku II, bod 2.2 čiastkovej zmluvy príslušným textom do emailovej správy alebo formou formulára poskytovateľa vyplneného objednávateľom podľa inštrukcií poskytovateľa, príp. iným jednoznačne preukázateľným spôsobom, na ktorom sa zmluvné strany dohodnú.

3.5 Požiadavky na zmenu počtu SIM kariet objednávateľa a organizácií budú zasielané písomne elektronicky na emailovú adresu kontaktnej osoby poskytovateľa, podľa článku II, bod 2.2 čiastkovej zmluvy. Nové SIM karty pre tento účel sú poskytované bez pridelenia telefónneho čísla a možnosti využívania hlasových, dátových a doplnkových služieb poskytovateľa. Požadované služby na SIM kartách si objednávateľ a organizácie aktivujú súčasne s požiadavkou o novú SIM kartu alebo dodatočne podľa bodu 3.3 tohto článku.

3.6 Miestom plnenia predmetu tejto rámcovej dohody a čiastkových zmlúv je sídlo príslušného objednávateľa uvedené na konkrétnej čiastkovej zmluve.

**Článok IV**

**Cena a platobné podmienky**

4.1 Cena za predmet tejto rámcovej dohody a čiastkových zmlúv uzatvorených na základe tejto rámcovej dohody bola stanovená ako výsledok centrálneho verejného obstarávania v zmysle ZVO. Podrobná špecifikácia cien jednotlivých služieb poskytovaných na základe tejto rámcovej dohody a čiastkových zmlúv je uvedená v prílohe č. 2, ktorá tvorí neoddeliteľnú súčasť tejto rámcovej dohody.

4.2 Maximálna cena za plnenia podľa tejto rámcovej dohody a čiastkových zmlúv uzatvorených na základe tejto rámcovej dohody nesmie presiahnuť finančný limit plnenia, ktorý bol určený vo výške:

540 000,- eur bez DPH;

108 000,- eur DPH

648 000,- eur s DPH,

(slovom: šesťstoštyridsaťosemtisíc eur s DPH).

Objednávateľ spolu s organizáciami nie je povinný počas platnosti a účinnosti tejto rámcovej dohody a čiastkových zmlúv vyčerpať finančný limit plnenia uvedený v tomto bode. Maximálna cena je konečná a v cene sú zahrnuté všetky náklady poskytovateľa súvisiace a vynaložené s poskytnutím/poskytovaním služieb podľa tejto rámcovej dohody a čiastkových zmlúv uzatvorených na základe tejto rámcovej dohody (napr. clá, správne poplatky, poštovné náklady, DPH, dopravné náklady a iné) .

4.3 Jednotkové ceny služieb sú uvedené v prílohe č. 2 tejto rámcovej dohody. Jednotkové ceny služieb uvedené v prílohe č. 2 tejto rámcovej dohody sú konečné a ceny maximálne; k úprave jednotkových cien služieb môže dôjsť iba spôsobom a v rozsahu dohodnutom v tejto rámcovej dohode.

4.4 Objednávateľ a organizácie uhradia ceny za poskytované služby na základe faktúr vystavených poskytovateľom po skutočnom dodaní služieb, a to v lehote splatnosti faktúr 30 kalendárnych dní odo dňa doručenia jednotlivých faktúr objednávateľovi a organizáciám.

4.5 Faktúra musí obsahovať náležitosti predpísané v zmysle zákona č. 222/2004 Z. z. o dani z pridanej hodnoty (DPH) v znení neskorších predpisov ako aj čiastku DPH. Okrem toho musí faktúra obsahovať:

1. názov zákazky,
2. predmet úhrady,
3. IČO, DIČ objednávateľa, názov/obchodné meno objednávateľa,
4. číslo tejto rámcovej dohody objednávateľa, číslo dodatku k tejto rámcovej dohode objednávateľa, číslo čiastkovej zmluvy objednávateľa, číslo dodatku k čiastkovej zmluve objednávateľa,
5. cenu k úhrade spolu,
6. číslo účtu poskytovateľa vo formáte IBAN,
7. splatnosť faktúry (30 dní),

4.6 Faktúry je poskytovateľ povinný doručiť objednávateľovi a organizáciám listovou zásielkou alebo iným preukázateľným spôsobom na adresu sídla objednávateľa a organizácií. Faktúry za služby podľa článku I, bod 1.1 tejto rámcovej dohody budú vystavované objednávateľovi a organizáciám mesačne po skutočnom poskytnutí služieb. Poskytovateľ vystaví príslušnú faktúru za poskytnuté služby najneskôr do 10 dní odo dňa ukončenia poskytovania služieb za príslušný mesiac, ktorý sa počíta od 1. dňa do posedného dňa daného mesiaca.

4.7 Faktúry musia obsahovať rozpis poskytnutých služieb a všetky náležitosti účtovného dokladu podľa ustanovenia § 10 zákona č. 431/2002 Z. z. o účtovníctve v znení neskorších predpisov a náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Za správne vyhotovenie faktúry zodpovedá v plnom rozsahu poskytovateľ. Prílohami každej faktúry sú výpisy hovorov.

4.8 V prípade, ak faktúra nebude obsahovať náležitosti podľa bodu 4.5, 4.6 a 4.7 tohto článku alebo objednávateľ alebo organizácia zistí iné chyby, objednávateľ alebo organizácia má právo vrátiť faktúru poskytovateľovi v lehote splatnosti na doplnenie alebo prepracovanie (ďalej len „opravená faktúra“), s uvedením konkrétnych dôvodov pre jej doručenie späť bez zaplatenia, pričom počas tejto doby lehota splatnosti neplynie a nová lehota splatnosti v dĺžke 30 dní začne plynúť dňom doručenia opravenej faktúry.

4.9 Úhrada za predmet tejto rámcovej dohody a čiastkových zmlúv bude realizovaná objednávateľom a organizáciami výhradne prevodným príkazom na základe doručených faktúr.

4.10 Poskytovateľ sa zaväzuje umožniť a poskytnúť potrebnú súčinnosť objednávateľovi a oprávneným kontrolným zamestnancom vykonávať u seba kontrolu obchodných dokumentov a vecnú a finančnú kontrolu v súvislosti s realizáciou predmetu tejto rámcovej dohody podľa článku I. tejto rámcovej dohody a čiastkových zmlúv.

**Článok V**

**Doba platnosti a ukončenie rámcovej dohody**

5.1 Táto rámcová dohoda sa uzatvára na dobu určitú na 4 roky odo dňa nadobudnutia jej účinnosti alebo do vyčerpania finančného limitu uvedeného v článku IV, bod 4.2 tejto rámcovej dohody, rozhodujúca je tá skutočnosť, ktorá nastane skôr.

5.2. Pred uplynutím doby platnosti rámcovej dohody možno túto rámcovú dohodu ukončiť:

1. výpoveďou objednávateľa bez uvedenia dôvodu v šesťmesačnej výpovednej lehote, ktorá začína plynúť od prvého dňa mesiaca nasledujúceho po doručení písomnej výpovede druhej zmluvnej strane,
2. písomnou dohodou zmluvných strán o skončení tejto rámcovej dohody. V prípade zániku tejto rámcovej dohody písomnou dohodou zmluvných strán o jej skončení, zaniká táto rámcová dohoda dňom uvedeným v dohode o jej skončení. V dohode o skončení tejto rámcovej dohody zmluvné strany upravia aj ich vzájomné nároky vzniknuté z plnenia povinností alebo z ich porušenia druhou zmluvnou stranou, ktoré existujú ku dňu zániku tejto rámcovej dohody,
3. odstúpením objednávateľa od rámcovej dohody v prípade dvoch rovnakých porušení zmluvných povinností poskytovateľa uvedených najmä v článku I v bode 1.1; v prílohe č. 1; v článku II s výnimkou bodov 2.4, 2.5; v článku III bod 3.2 a 3.3; v článku VIII bod 8.1 a 8.2; v článku IX tejto rámcovej dohody. Zmluvné strany sa dohodli, že po porušení povinností poskytovateľa objednávateľ písomne upozorní poskytovateľa na porušenie svojich povinností voči objednávateľovi a poskytne primeranú lehotu na vykonanie nápravy, ktorá nesmie byť dlhšia ako 30 dní. V prípade, ak poskytovateľ neodstráni porušenie povinností v tejto lehote, je objednávateľ oprávnený odstúpiť od tejto rámcovej dohody,
4. odstúpením objednávateľa od tejto rámcovej dohody podľa § 19 ods. 3 ZVO, ak bol vymazaný z registra partnerov verejného sektora,
5. odstúpením objednávateľa od tejto rámcovej dohody, ak nastanú okolnosti v zmysle § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZPVS“).

5.3. Objednávateľ je oprávnený okamžite odstúpiť od tejto rámcovej dohody v prípade podstatného porušenia zmluvy poskytovateľom. Na účely tejto zmluvy sa za podstatné porušenie zmluvy poskytovateľom považuje najmä:

1. úspešný uchádzač (poskytovateľ) uviedol vo svojej ponuke nepravdivé alebo zavádzajúce informácie, ktoré ovplyvnili výsledok vyhodnotenia ponúk,
2. v prípade porušenia zákazu postúpiť alebo previesť práva a povinnosti poskytovateľa na tretiu osobu bez predchádzajúceho písomného súhlasu objednávateľa v zmysle ustanovenia článku XI bodu 11. 7 tejto rámcovej dohody,
3. ak poskytovateľ úmyselne porušil alebo porušuje zmluvný záväzok,
4. ak nastanú právne skutočnosti majúce za následok zmenu v právnom postavení poskytovateľa (napr. vyhlásenie konkurzu, vstup do likvidácie, zmena právnej formy,),
5. ak na miesto poskytovateľa vstúpi iná osoba následkom právneho nástupníctva,
6. ak poskytovateľ stratí právne predpoklady na riadne plnenie v zmysle tejto zmluvy,
7. ak poskytovateľ vykoná úkon, ktorý by mohol spôsobiť objednávateľovi zhoršenie vymožiteľnosti aj nesplatných pohľadávok vykonávateľa alebo by ohrozil vykonanie kontrolnej činnosti,
8. v ďalších prípadoch ustanovených všeobecne záväznými právnymi predpismi SR.

5.4 Odstúpenie od rámcovej dohody musí byť urobené v písomnej forme a je účinné dňom doručenia odstúpenia druhej zmluvnej strane alebo odmietnutím prevzatia odstúpenia druhou zmluvnou stranou.

5.5 V prípade odstúpenia od tejto rámcovej dohody zo strany objednávateľa sa zmluvné strany dohodli, že nebudú povinné vrátiť si plnenia vzájomne poskytnuté pred odstúpením od tejto rámcovej dohody a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane.

5.6 V prípade ukončenia tejto rámcovej dohody sa ukončí platnosť a účinnosť všetkých čiastkových zmlúv uzatvorených s poskytovateľom.

5.7 Poskytovateľ sa zaväzuje poskytovať služby objednávateľovi a organizáciám bez zmien aj v prípade výpovede zo strany objednávateľa počas výpovednej lehoty.

**Článok VI**

**Záručná doba a reklamácia**

6.1 Zmluvné strany sa dohodli, že poskytovateľ poskytuje záruku na kvalitu poskytovaných služieb pre objednávateľa a organizácie počas celej doby platnosti tejto rámcovej dohody a čiastkových zmlúv.

6.2 Reklamácia poskytovaných služieb musí obsahovať:

1. číslo a dátum uzavretia rámcovej dohody/čiastkovej zmluvy a číslo faktúry, na základe ktorej boli reklamované služby poskytnuté,
2. špecifikácia reklamovaných služieb,
3. kontaktné údaje povereného zamestnanca pre plnenie predmetu čiastkovej zmluvy za objednávateľa podľa článku II, bod 2.2 čiastkovej zmluvy, jeho telefonický a e-mailový kontakt.

6.3 Poskytovateľ sa zaväzuje po uplatnení reklamácie poskytovaných služieb objednávateľom alebo organizáciou vykonať nápravu na vlastné náklady bez zbytočného odkladu, najneskôr však do 5 pracovných dní od jej uplatnenia, ak sa zmluvné strany v jednotlivom prípade nedohodnú inak.

**Článok VII**

**Ochrana dôverných informácií**

7.1 Zmluvné strany sa dohodli, že budú zachovávať mlčanlivosť o dôverných informáciách, s ktorými sa oboznámia pri plnení tejto rámcovej dohody a čiastkových zmlúv.

7.2 Dôvernými informáciami sa pre účely tejto rámcovej dohody rozumejú informácie, ktorých poskytnutie tretej osobe jednou zo zmluvných strán by mohlo byť v rozpore s oprávnenými záujmami druhej zmluvnej strany.

7.3 Za dôverné informácie sa pre účely tejto rámcovej dohody nepovažujú informácie, ktoré sa bez porušenia tejto rámcovej dohody stali verejne známymi, informácie oprávnene získané inak ako od druhej zmluvnej strany a informácie, ktoré je objednávateľ povinný sprístupniť alebo zverejniť podľa ZVO a zákona NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „ZOSPI).

7.4 Zmluvné strany sa zaväzujú, že budú chrániť pred tretími osobami všetky informácie týkajúce sa tejto rámcovej dohody a čiastkových zmlúv. Žiadna zo zmluvných strán neposkytne akékoľvek informácie týkajúce sa tejto rámcovej dohody tretím stranám bez predchádzajúceho písomného súhlasu druhej zmluvnej strany, okrem informácií verejne publikovaných, alebo sprístupnených podľa ZOSPI, v opačnom prípade zodpovedá za škodu tým spôsobenú.

7.5 Poskytovateľ sa zaväzuje nezverejňovať informácie o zamestnancoch objednávateľa a organizácií a o telefónnych číslach objednávateľa a organizácií v telefónnom zozname poskytovateľa alebo pre iné databázy tretích osôb v súvislosti s poskytovaním informačných služieb o účastníckych telefónnych číslach poskytovateľa pridelených objednávateľovi a organizáciám na základe tejto rámcovej dohody a čiastkových zmlúv.

**Článok VIII**

**Osobitné ustanovenia**

8.1 Poskytovateľ prehlasuje a zodpovedá za to, že je subjektom oprávneným v zmysle príslušných všeobecne záväzných právnych predpisov SR na dodanie predmetu tejto rámcovej dohody a čiastkových zmlúv a bude ním počas celej doby platnosti rámcovej dohody a čiastkových zmlúv. Poskytovateľ sa zaväzuje, že zabezpečí trvalé odborné organizovanie, riadenie a koordinovanie všetkých potrebných činností pri plnení predmetu tejto rámcovej dohody a čiastkových zmlúv, všeobecne záväzných právnych predpisov SR, pokynov a interných predpisov objednávateľa a organizácii.

8.2 Poskytovateľ zodpovedá za všetku škodu, ktorá vznikla objednávateľovi a organizáciám nesplnením ustanovení tejto rámcovej dohody, čiastkových zmlúv a zo súvisiacich všeobecne záväzných právnych predpisov SR alebo omeškaním s ich plnením. Objednávateľ alebo organizácia je v takom prípade oprávnená požadovať od poskytovateľa náhradu škody podľa OZ.

8.3 Zmluvné strany sa dohodli, že poskytovanie a využívanie služieb sa bude vo svojej celosti riadiť zásadami správneho využívania služieb:

1. objednávateľ sa zaväzuje, že nebude využívať služby v rozpore s dobrými mravmi, protizákonným spôsobom, v rozpore s rámcovou dohodou a čiastkovými zmluvami a objednávkami vytvorenými na jej základe,
2. objednávateľ sa zaväzuje využívať služby výhradne pre svoju potrebu a spôsobom stanoveným v tejto rámcovej dohode,
3. objednávateľ sa zaväzuje neposkytovať služby iným osobám a nesprostredkovať poskytovanie služieb tretím osobám bez predchádzajúceho písomného súhlasu poskytovateľa.

8.4 Poskytovanie plnení predmetu tejto rámcovej dohody a čiastkových zmlúv môže byť uskutočnené až po nadobudnutí účinnosti tejto rámcovej dohody a následne uzatvorených čiastkových zmlúv.

8.5 Zmluvné strany sa dohodli, že právne vzťahy akokoľvek súvisiace s touto rámcovou dohodou a čiastkovými zmluvami sa budú riadiť všeobecne záväznými právnymi predpismi SR. Zmluvné strany sa zároveň dohodli, že v prípade sporu, je na konanie príslušný súd SR.

**Článok IX**

**Partner verejného sektora a subdodávatelia**

9.1 Na poskytovateľa sa vzťahuje povinnosť byť zapísaný v registri partnerov verejného sektora podľa zákona o registri partnerov verejného sektora, ktorý je povinný uvedenú povinnosť dodržať po celú dobu platnosti tejto rámcovej dohody.

9.2 Poskytovateľ zapísaný v registri partnerov verejného sektora ku dňu podpísania tejto rámcovej dohody v zmysle zákona o registri partnerov verejného sektora je povinný objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu.

9.3 V prípade, že subdodávateľ má povinnosť byť zapísaný v registri partnerov verejného sektora podľa zákona o registri partnerov verejného sektora, tak poskytovateľ je povinný uvedenú povinnosť zabezpečiť zo strany subdodávateľa po celú dobu platnosti tejto rámcovej dohody.

9.4 Poskytovateľ je povinný objednávateľovi oznamovať každú zmenu subdodávateľa zapísaného v registri partnerov verejného sektora najneskôr do 5 dní odo dňa vykonania zmeny zapísaných údajov.

9.5 Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného poskytovateľa.

9.6 Poskytovateľ nesmie predmet tejto rámcovej dohody a predmet čiastkových zmlúv ako celok odovzdať na plnenie inému subjektu. Poskytovateľ je oprávnený zveriť vykonanie časti predmetu tejto rámcovej dohody alebo predmetu čiastkových zmlúv tretej osobe (subdodávateľovi) uvedenej v zozname subdodávateľov.

9.7 Zoznam subdodávateľov, ktorí sa budú podieľať na realizácií časti predmetu tejto rámcovej dohody alebo časti predmetu čiastkových zmlúv a tiež údaje o osobe oprávnenej konať za subdodávateľa, tvorí prílohu č. 4 tejto rámcovej dohody.

9.8 Počas trvania tejto rámcovej dohody je poskytovateľ oprávnený zmeniť subdodávateľa výlučne na základe písomného dodatku k tejto rámcovej dohode, pričom je povinný rešpektovať nasledovné pravidlá:

1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa ZPVS, ak to uvedený právny predpis predpokladá,
2. subdodávateľ, ktorého sa týka návrh na zmenu, musí byť schopný realizovať príslušnú časť predmetu rámcovej dohody a čiastkovej zmluvy v rovnakej kvalite, ako pôvodný subdodávateľ
3. poskytovateľ oznámi objednávateľovi návrh na zmenu subdodávateľa.

9.9 V písomnej žiadosti dodávateľa na zmenu subdodávateľa je dodávateľ povinný uviesť o subdodávateľovi všetky údaje uvedené v zozname subdodávateľov.

9.10 So žiadosťou na zmenu subdodávateľa poskytovateľ predloží objednávateľovi návrh dodatku k tejto rámcovej dohode s aktualizovaným znením zoznamu subdodávateľov najneskôr 30 dní pred začatím plánovanej subdodávky. Objednávateľ má právo odmietnuť podpísať dodatok a požiadať poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované služby konkrétnym subdodávateľom, nesplnenie podmienok pre výmenu subdodávateľa atď.). Poskytovateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa.

9.11 Zmenu údajov akéhokoľvek aktuálneho subdodávateľa podľa prílohy č. 4 tejto rámcovej dohody je poskytovateľ povinný bezodkladne písomne oznámiť objednávateľovi najneskôr do piatich (5) dní, pričom zmluvné strany sa výslovne dohodli, že na zmenu takýchto údajov nie je potrebné uzatvoriť dodatok k tejto rámcovej dohode.

9.12 Ak objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť predmetu rámcovej dohody alebo čiastkovej zmluvy riadne, môže od poskytovateľa okamžite požadovať náhradu za subdodávateľa. Poskytovateľ je povinný vyhovieť najneskôr do desiatich (10) dní odo dňa doručenia žiadosti objednávateľa alebo v tejto lehote objednávateľovi oznámiť, že príslušný predmet plnenia tejto rámcovej dohody alebo čiastkovej zmluvy bude plniť sám. Požiadavka objednávateľa na zmenu subdodávateľa podľa tohto bodu, nemá vplyv na povinnosť poskytovateľa plniť predmet tejto rámcovej dohody a čiastkových zmlúv riadne a včas.

**Článok X**

**Zmluvné pokuty**

10.1 V prípade porušenia povinnosti poskytovateľa plniť predmet rámcovej dohody podľa čIánku I, bod 1. 1 tejto rámcovej dohody a čiastkových zmlúv riadne, včas a podľa podmienok stanovených v tejto rámcovej dohode a v čiastkových zmluvách, poskytovateľ je povinný zaplatiť objednávateľovi zmluvnú pokutu vo výške 200,- eur za každý deň porušenia povinnosti.

10.2 V prípade nesplnenia povinností poskytovateľa vyplývajúcich z článku II s výnimkou bodov 2.4, 2.5, 2.7, 2.9 tejto rámcovej dohody majú objednávateľ alebo organizácie právo požadovať zmluvnú pokutu za každé jednotlivé porušenie povinnosti zvlášť vo výške 1 000,- eur.

10.3 V prípade porušenia ustanovenia prvej vety čl. XI bod 11.7 tejto rámcovej dohody poskytovateľom je objednávateľ oprávnený uložiť poskytovateľovi zmluvnú pokutu vo výške 5% z ceny predmetu tejto rámcovej dohody podľa čl. IV bodu 4.2 tejto rámcovej dohody.

10.4 V prípade omeškania objednávateľa alebo organizácie s úhradou faktúry 30 dní po termíne splatnosti podľa článku IV bodu 4.4 tejto rámcovej dohody, má poskytovateľ právo požadovať od objednávateľa alebo organizácie úrok z omeškania vo výške 0,05% z príslušnej dlžnej sumy, a to za každý aj začatý deň omeškania s úhradou príslušnej faktúry.

10.5 Ak poskytovateľ porušil ustanovenie čl. IX bod 9.1 alebo bod 9.3. tejto rámcovej dohody je objednávateľ oprávnený vymôcť zmluvnú pokutu vo výške, ktorá bola udelená objednávateľovi za porušenie ustanovenia § 42b ods. 2 zákona č. 372/1990 Zb. o priestupkoch v znení neskorších predpisov.

10.6 Ak poskytovateľ poruší povinnosť uvedenú v čl. IX bod 9.2 alebo v bode 9. 4 tejto rámcovej dohody písomne oznámiť objednávateľovi každú zmenu zapísaných údajov o jeho osobe alebo subdodávateľovi v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu, je poskytovateľ povinný zaplatiť objednávateľovi zmluvnú pokutu vo výške 2 500,00 €.

10.7 Ak sa poskytovateľ dostane do omeškania s predložením zmeny údajov akéhokoľvek aktuálneho subdodávateľa objednávateľovi v lehote podľa čl. IX bod 9.11 poskytovateľ je povinný zaplatiť objednávateľovi zmluvnú pokutu vo výške 100,- € za každý aj začatý deň omeškania.

10.8 V prípade, ak nastanú okolnosti podľa čl. V bodu 5.2 písm. e) tejto rámcovej dohody a objednávateľ nevyužije právo na odstúpenie od tejto rámcovej dohody, objednávateľovi vzniká nárok na zmluvnú pokutu vo výške 2 500,00 - €.

10.9 Akúkoľvek zmluvnú pokutu podľa ustanovení tejto zmluvy je objednávateľ oprávnený uplatniť formou krátenia príslušnej faktúry, resp. faktúr alebo výzvou na uhradenie zmluvnej pokuty, resp. akýmkoľvek právne uplatniteľným spôsobom.

10.10 Ustanoveniami o zmluvnej pokute podľa tohto článku nie je dotknutý nárok na náhradu škody, ktorá vznikne z neplnenia povinností, ktoré sú pokutou zabezpečené.

* 1. Zmluvné strany prehlasujú, že výšky zmluvných pokút špecifikovaných v tomto článku rámcovej dohody považujú za primerané.

**Článok XI**

**Záverečné ustanovenia**

11.1 Táto rámcová dohoda je uzatvorená podľa právneho poriadku SR, pričom práva, povinnosti a vzťahy zmluvných strán v tejto rámcovej dohode neupravené sa budú prednostne spravovať príslušnými ustanoveniami OZ, súvisiacimi všeobecne záväznými právnymi predpismi SR uvedenými v preambule tejto rámcovej dohody a ostatnými súvisiacimi všeobecne záväznými právnymi predpismi SR.

11.2 Túto rámcovú dohodu je možné meniť a dopĺňať iba uzatvorenými písomnými očíslovanými dodatkami po súhlase oboch zmluvných strán. Všetky dodatky budú označené poradovými číslami a podpísané zmluvnými stranami.

11.3 Táto rámcová dohoda sa vyhotovuje v štyroch rovnopisoch, z ktorých objednávateľ obdrží dva rovnopisy a poskytovateľ dva rovnopisy.

11.4 Táto rámcová dohoda nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa podľa § 47a ods. 1 Občianskeho zákonníka v platnom znení.

11.5 Zmluvné strany berú na vedomie, že zverejnenie rámcovej dohody na webovom sídle objednávateľa nie je porušením alebo ohrozením obchodného tajomstva.

* 1. Zmluvné strany prehlasujú, že rámcová dohoda neobsahuje utajované skutočnosti, obchodné tajomstvo ani osobné údaje, ktoré by mali byť zvlášť chránené pred ich zverejnením, preto výslovne súhlasia so zverejnením tejto rámcovej dohody a dodatkov v jej plnom rozsahu vrátane jej príloh na webovom sídle objednávateľa.
	2. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto rámcovej dohody, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu keď bolo písomné oznámenie o odstúpení od tejto zmluvy doručené druhej zmluvnej strane.
	3. V prípade, ak bude podľa tejto rámcovej dohody potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode rámcovej dohody, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
	4. Neoddeliteľnou súčasťou tejto rámcovej dohody sú prílohy:

Príloha č. 1: Opis predmetu zákazky

Príloha č. 2: Ceny za poskytované služby a tovary,

Príloha č. 3: Zoznam organizácií,

Príloha č. 4: Zoznam subdodávateľov,

Príloha č. 5: Čiastková zmluva o poskytovaní verejných elektronických komunikačných služieb prostredníctvom verejnej mobilnej siete.

* 1. Zmluvné strany prehlasujú, že túto rámcovú dohodu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni alebo za nápadne nevýhodných podmienok. Na znak súhlasu ju zmluvné strany podpísali.

|  |  |
| --- | --- |
| Za objednávateľa:  | Za poskytovateľa:  |
| V Banskej Bystrici, dňa ....................... | V ....................................., dňa .........................  |
| .......................................................... podpis štatutárneho orgánu .......................................................... (meno a priezvisko, funkcia) Obchodné meno  | .......................................................... podpis štatutárneho orgánu ............................................................ (meno a priezvisko, funkcia) Obchodné meno  |

**Čiastková zmluva**

**o poskytovaní verejných elektronických komunikačných služieb prostredníctvom verejnej mobilnej siete (ďalej len „zmluva“)** **uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov**

**Zmluvné strany**

**Objednávateľ:**

Obchodné meno:

Sídlo:

Štatutárny orgán:

Osoba zodpovedná za plnenie

rámcovej dohody:

IČO:

DIČ:

Bankové spojenie:

IBAN:

(ďalej len „objednávateľ“)

a

**Poskytovateľ:**

Obchodné meno:

Sídlo:

Štatutárny orgán:

Osoba zodpovedná za plnenie rámcovej dohody:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len „poskytovateľ“)

(objednávateľ a poskytovateľ spolu tiež ako „zmluvné strany“)

**Preambula**

1. Táto zmluva sa uzatvára na základe výsledku centrálneho verejného obstarávania na predmet zákazky: „Mobilné dátové a telefónne služby“ a v nadväznosti na uzatvorenú rámcovú dohodu č. .................................................. (ďalej len „rámcová dohoda“) zo dňa ......................... medzi poskytovateľom a Banskobystrickým samosprávnym krajom, Nám. SNP č. 23, 974 01 Banská Bystrica, IČO: 37 828 100 (ďalej len „BBSK“), s ktorou sa objednávateľ oboznámil.

2. Okamihom nadobudnutia účinnosti tejto zmluvy objednávateľ preberá v primeranom rozsahu práva a záväzky z rámcovej dohody.

3. Práva a povinnosti zmluvných strán neupravené v tejto zmluve sa riadia všeobecne záväznými právnymi predpismi Slovenskej republiky (ďalej len „SR“), ktorými sú najmä, avšak nie výlučne, zákon č. 513/1991 Zb. Obchodný zákonník v znení neskorších predpisov (ďalej len „OZ“), zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZPVS“), zákon č. 351/2011 Z. z. o elektronických komunikáciách v znení neskorších predpisov (ďalej len „ZEK“).

**Článok I**

**Predmet zmluvy**

1.1 Predmetom tejto zmluvy je pristúpenie objednávateľa k rámcovej dohode s poskytovateľom, za účelom poskytovania služieb objednávateľovi v rozsahu a za podmienok stanovených v rámcovej dohode a v tejto zmluve.

1.2 Predmetom tejto zmluvy je záväzok poskytovateľa priebežne poskytovať služby podľa potrieb objednávateľa, a to formou písomných požiadaviek na služby podľa článku I rámcovej dohody a prílohy č. 1 rámcovej dohody.

**Článok II**

**Práva a povinnosti poskytovateľa a objednávateľa**

2.1 Objednávateľ získava práva a povinnosti, ktoré vyplývajú objednávateľovi z rámcovej dohody, s výnimkou tých práv a povinnosti, ktoré podľa rámcovej dohody patria výlučne BBSK.

2.2 Zmluvné strany sú povinné určiť zamestnancov, ktorí budú vykonávať úkony súvisiace s touto zmluvou a rámcovou dohodou výhradne cez týchto zamestnancov, alebo ich zástupcov. Poverený zamestnanec pre plnenie predmetu tejto zmluvy za objednávateľa je ................................. emailová adresa ..................................@....................... a poverený zamestnanec pre plnenie predmetu tejto zmluvy za poskytovateľa je ................................ emailová adresa ..................................@....................... Zmenu poverených zamestnancov zmluvné strany oznamujú písomne bezodkladne po jej uskutočnení, bez uzatvorenia dodatku k tejto zmluve.

2.3 Objednávateľ je povinný oznámiť BBSK číslo zmluvy/dodatku k zmluve, dátum uzatvorenia a zverejnenia zmluvy/dodatku k zmluve poverenému zamestnancovi BBSK podľa článku II bod 2.7 rámcovej dohody a súčasne zaslať na adresu BBSK uvedenú v rámcovej dohode jeden rovnopis uvedených dokumentov.

**Článok III**

**Doba platnosti zmluvy**

3.1 Táto zmluva sa uzatvára na dobu určitú, odo dňa nadobudnutia jej účinnosti do uplynutia platnosti rámcovej dohody.

3.2 Pred uplynutím doby platnosti tejto zmluvy možno túto zmluvu ukončiť iba na základe udeleného písomného súhlasu BBSK s odôvodnením ukončenia platnosti tejto zmluvy a to spôsobom:

1. výpoveďou objednávateľa bez uvedenia dôvodu v šesťmesačnej výpovednej lehote, ktorá začína plynúť od prvého dňa mesiaca nasledujúceho po doručení písomnej výpovede druhej zmluvnej strane,
2. písomnou dohodou zmluvných strán o skončení tejto zmluvy. V prípade zániku tejto zmluvy písomnou dohodou zmluvných strán o jej skončení, zaniká táto zmluva dňom uvedeným v dohode o jej skončení. V dohode o skončení tejto zmluvy zmluvné strany upravia aj ich vzájomné nároky vzniknuté z plnenia povinností alebo z ich porušenia druhou zmluvnou stranou, ktoré existujú ku dňu zániku tejto zmluvy.

3.3 Odstúpenie od tejto zmluvy musí byť urobené v písomnej forme a je účinné dňom doručenia odstúpenia druhej zmluvnej strane alebo odmietnutím prevzatia odstúpenia druhou zmluvnou stranou.

**Článok IV**

**Záverečné ustanovenia**

4.1 Táto zmluva je uzatvorená podľa právneho poriadku SR, pričom práva, povinnosti a vzťahy zmluvných strán v tejto zmluve neupravené sa budú prednostne spravovať príslušnými ustanoveniami rámcovej dohody, príslušnými ustanoveniami OZ, súvisiacimi všeobecne záväznými právnymi predpismi SR uvedenými v preambule tejto zmluvy a ostatnými súvisiacimi všeobecne záväznými právnymi predpismi SR.

4.2 Túto zmluvu je možné meniť a dopĺňať iba uzatvorenými písomnými očíslovanými dodatkami po súhlase oboch zmluvných strán. Všetky dodatky budú označené poradovými číslami a podpísané štatutárnymi orgánmi zmluvných strán.

4.3 Táto zmluva sa vyhotovuje v štyroch rovnopisoch, z ktorých objednávateľ obdrží jeden rovnopis, BBSK jeden rovnopis a poskytovateľ dva rovnopisy.

4.4 Zmluvné strany berú na vedomie, že podľa § 5a ods. 1 a ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) sa v prípade tejto zmluvy jedná o povinne zverejňovanú zmluvu, ktorá sa zverejňuje na webovom sídle objednávateľa.

4.5 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa podľa § 47a ods. 1 Občianskeho zákonníka v platnom znení.

4.6 Zmluvné strany berú na vedomie, že zverejnenie zmluvy na webovom sídle objednávateľa v súlade a v rozsahu podľa zákona o slobode informácií, nie je porušením alebo ohrozením obchodného tajomstva.

4.7 Zmluvné strany prehlasujú, že zmluva neobsahuje utajované skutočnosti, obchodné tajomstvo ani osobné údaje, ktoré by mali byť zvlášť chránené pred ich zverejnením, preto výslovne súhlasia so zverejnením tejto zmluvy v jej plnom rozsahu vrátane jej príloh na webovom sídle objednávateľa.

4.8 Zmluvné strany prehlasujú, že túto čiastkovú zmluvu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni alebo za nápadne nevýhodných podmienok. Na znak súhlasu ju zmluvné strany podpísali.

* 1. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu keď bolo písomné oznámenie o odstúpení od tejto zmluvy doručené druhej zmluvnej strane.
	2. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.

|  |  |
| --- | --- |
| Za objednávateľa:  | Za poskytovateľa:  |
| V Banskej Bystrici, dňa ....................... | V ....................................., dňa .........................  |
| .......................................................... podpis štatutárneho orgánu .......................................................... (meno a priezvisko, funkcia) Obchodné meno  | .......................................................... podpis štatutárneho orgánu ............................................................ (meno a priezvisko, funkcia) Obchodné meno  |

**D. SPÔSOB URČENIA CENY**

1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky a podľa požiadaviek uvedených v rámcovej dohode a čiastkovej zmluve.

1. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
2. Pri určovaní cien jednotlivých položiek je potrebné venovať pozornosť všetkým, verejným obstarávateľom požadovaným úkonom a službám podľa pokynov a podmienok, ktoré sú uvedené v predmete zákazky, rámcovej dohode a čiastkovej zmluve.
3. Navrhnutá cena bude v ponuke v členení:
* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie celková cena za predmet zákazky **v EUR s DPH**, ktorá je výsledkom súčtu nasledovných položiek:

|  |  |  |  |  |  |
| --- | --- | --- | --- | --- | --- |
| P.č. | Názov položky | Merná jednotka (MJ) | Predpokladaný počet MJ za 48 mesiacov | Cena za MJ(EUR bez DPH) | Cena za položku (EUR bez DPH)  |
| 1. | Služba „Volania“ | mesiac | 24000 |  |  |
| 2. | Služba „Volania a dáta“  | mesiac | 28800 |  |  |
| 3. | Služba „Telemetria“ | mesiac | 10560 |  |  |
| 4. | Služba „Mobilný internet“ | mesiac | 2400 |  |  |
| 5.  | Služba „Technologické SMS“ | mesiac | 1440 |  |  |
| Cena za predmet zákazky v EUR bez DPH |  |
| DPH (20%) v EUR |  |
| Cena za predmet zákazky v EUR s DPH(návrh na plnenie kritéria) |  |

Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Úspešným uchádzačom sa stane uchádzač, ktorý po uskutočnení elektronickej aukcie predloží vo svojej ponuke najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

 b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

 c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

 d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

 e) je oprávnený dodávať tovar, uskutočňovať stavebné práce alebo poskytovať službu,

 f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

 g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

 h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

 b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

 c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

 d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

 e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

 f) písm. f) doloženým čestným vyhlásením.

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

 b) právoplatné rozhodnutie príslušného správneho orgánu, proti ktorému nebola podaná žaloba,

 c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

 d) iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Nevyžaduje sa.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady na preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených
v § 40 ZVO a § 152 ods. 4 ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

5. Verejný obstarávateľ **umožňuje** hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** nadlimitná zákazka zadávaná postupom verejnej súťaže

**Druh zákazky:** služby

**Predmet zákazky:** Mobilné dátové a telefónne služby.

**Verejný obstarávateľ:** Banskobystrický samosprávny kraj, Nám. SNP 23, Banská Bystrica, 974 01

**Obchodné meno uchádzača:** *(vyplní uchádzač)*

**Sídlo alebo miesto podnikania:**  *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Návrh uchádzača na plnenie kritéria (vyplní uchádzač)**

|  |  |  |  |  |  |
| --- | --- | --- | --- | --- | --- |
| P.č. | Názov položky | Merná jednotka (MJ) | Predpokladaný počet MJ za 48 mesiacov | Cena za MJ(EUR bez DPH) | Cena za položku (EUR bez DPH)  |
| 1. | Služba „Volania“ | mesiac | 24000 |  |  |
| 2. | Služba „Volania a dáta“  | mesiac | 28800 |  |  |
| 3. | Služba „Telemetria“ | mesiac | 10560 |  |  |
| 4. | Služba „Mobilný internet“ | mesiac | 2400 |  |  |
| 5.  | Služba „Technologické SMS“ | mesiac | 1440 |  |  |
| Cena za predmet zákazky v EUR bez DPH |  |
| DPH (20%) v EUR |  |
| **Cena za predmet zákazky v EUR s DPH****(návrh na plnenie kritéria)** |  |

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ......................................................................................

 Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka